b"\n_START_ARTICLE_\nEscola Polit\xc3\xa8cnica Superior d'Alcoi\n_START_SECTION_\nHist\xc3\xb2ria\n_START_PARAGRAPH_\nL'antecedent m\xc3\xa9s remot de l'actual Escola Polit\xc3\xa8cnica Superior d'Alcoi (EPSA) es remunta a 1828, data en qu\xc3\xa8 els membres de l'organisme gremial de la localitat, la Reial F\xc3\xa0brica de Panys d'Alcoi, van acordar fundar l'Establiment Cient\xc3\xadfic Art\xc3\xadstic, centre estructurat en quatre c\xc3\xa0tedres en qu\xc3\xa8 es van comen\xc3\xa7ar a impartir les ensenyances t\xc3\xa8cniques._NEWLINE_A principis de la d\xc3\xa8cada de 1940, el centre es va traslladar definitivament a les instal\xc2\xb7lacions de l'Edifici Viaducte de l'Escola Polit\xc3\xa8cnica Superior d'Alcoi, situades sobre els terrenys que la RFPP havia cedit en 1906. L'Edifici Viaducte es va acabar en 1936, pocs mesos abans de donar comen\xc3\xa7ament la guerra civil, arribant a albergar diverses instal\xc2\xb7lacions sanit\xc3\xa0ries i de pres\xc3\xb3 durant els anys seg\xc3\xbcents. L'edifici Viaducte va ser un hospital suec-noruec durant la Guerra Civil espanyola, este es va construir per a ferits de guerra en el poble d'Alcoi. Els costos de la seua construcci\xc3\xb3 es van sufragar gr\xc3\xa0cies als diners recaptats d'una subscripci\xc3\xb3 popular que es va fer a Su\xc3\xa8cia i Noruega. Hui en dia l'hospital ha desaparegut i l'edifici s'ha convertit en una de les seus a Alcoi de la Universitat Polit\xc3\xa8cnica de Val\xc3\xa8ncia. _NEWLINE_A partir de 1964, l'Escola de P\xc3\xa8rits Industrials va passar a denominar-se Escola Universit\xc3\xa0ria d'Enginyeria T\xc3\xa8cnica Industrial d'Alcoi (EUITIA). En 1972 es va integrar en la Universitat Polit\xc3\xa8cnica de Val\xc3\xa8ncia com EUITIA impartint cinc especialitats des de 1983: Qu\xc3\xadmica, Mec\xc3\xa0nica, Electricitat, T\xc3\xa8xtil i Electr\xc3\xb2nica Industrial._NEWLINE_Des de 1991 s'impartixen cursos de doctorat, amb la paradoxa de cursar-se, en l'EUITIA, el primer i el tercer cicle, sense passar pel segon. Durant el curs 1993/94 es van iniciar els estudis d'Enginyer T\xc3\xa8cnic en Telecomunicacions, especialitat Telem\xc3\xa0tica._NEWLINE__NEWLINE_En el curs 1994/95 es va sumar una nova titulaci\xc3\xb3, la d'Enginyeria d'Organitzaci\xc3\xb3 Industrial, 2n cicle, la qual cosa va conferir a l'EUITIA un rang superior. Per aix\xc3\xb2, va passar a denominar-se de manera definitiva Escola Polit\xc3\xa8cnica Superior d'Alcoi (EPSA). _NEWLINE_Durant el curs acad\xc3\xa8mic 1995/96 es va iniciar en l'EPSA la titulaci\xc3\xb3 d'Enginyer T\xc3\xa8cnic en Disseny industrial. La Llicenciatura en Administraci\xc3\xb3 i Direcci\xc3\xb3 d'Empreses, comen\xc3\xa7a dos anys m\xc3\xa9s tard, amb la posada en marxa del primer curs, per la qual cosa fins al curs acad\xc3\xa8mic 2001/02 no s'impartir\xc3\xa0 la titulaci\xc3\xb3 completa. En el curs 1999/00, es va iniciar la titulaci\xc3\xb3 d'Enginyeria en Ci\xc3\xa8ncia de materials, impartint-se per videoconfer\xc3\xa8ncia des del campus de Val\xc3\xa8ncia. Era la primera vegada que una titulaci\xc3\xb3 de la UPV, s'impartia utilitzant les noves tecnologies. A causa de la gran demanda que va suscitar la nova titulaci\xc3\xb3, en el curs acad\xc3\xa8mic 2000/01, la doc\xc3\xa8ncia de la mateixa s'impartix en la seua totalitat de forma presencial, quedant d'esta manera assignada definitivament al centre. En el curs 01/02 va comen\xc3\xa7ar la titulaci\xc3\xb3 d'Enginyeria T\xc3\xa8cnica en Inform\xc3\xa0tica de Gesti\xc3\xb3._NEWLINE_L'any 2006, l'EPSA i despr\xc3\xa9s d'una completa rehabilitaci\xc3\xb3, inaugura el seu nou edifici Carbonell consolidant el campus d'Alcoi, junt amb l'Edifici Ferr\xc3\xa1ndiz. La UPV t\xc3\xa9 plans de construir junt amb estos dos edificis una zona esportiva i altres servicis universitaris. L'any 2008 s'han concl\xc3\xb2s les obres de condicionament del nou aparcament i de remodelaci\xc3\xb3 de la pla\xc3\xa7a Ferr\xc3\xa1ndiz-Carbonell que s'ha fet per a vianants.\n_START_SECTION_\nTitulacions\n_START_PARAGRAPH_\nEn el curs 05/06 es van impartir un total de 434 assignatures (tant en castell\xc3\xa0, com en valenci\xc3\xa0), a m\xc3\xa9s de 17 mat\xc3\xa8ries en angl\xc3\xa9s. Este campus de la UPV compta en l'actualitat amb les seg\xc3\xbcents titulacions universit\xc3\xa0ries:\n_START_SECTION_\n3r cicle\n_START_PARAGRAPH_\nA m\xc3\xa9s es poden cursar diferents programes de doctorat, m\xc3\xa0sters oficials i multitud de cursos postgrau.\n_START_SECTION_\nPersonal\n_START_PARAGRAPH_\nL'escola compta amb 143 professors (curs 05/06) de 23 departaments diferents, 60 empleats PAS (Personal d'Administraci\xc3\xb3 i Servici)."